એનું નામ પાર્થિક છે. આખું નામ પાર્થિક કાલરીયા. પાર્થિકનાં પિતાનું નામ મનસુખભાઈ અને માતાનું નામ નીતાબેન છે. પાર્થિકની ઉંમર ૨૫ વર્ષ છે. પાર્થિક ડોક્ટર છે. પાર્થિક ભારતીય સેનામાં છે. ભારતીય સેનાનાં વીર જવાન કેપ્ટન ડો. પાર્થિક કાલરીયાનું જીવન મિરર તેનાં શબ્દોમાં.. મારો જન્મ એ સમયનાં જામનગર અને હાલના દેવભૂમિ દ્વારકા જિલ્લાનાં ભાણવડ તાલુકાનાં સઈ-દેવળીયા નામનાં ખોબા જેવડા ગામમાં ૨૭ ફેબ્રુઆરી ૧૯૯૩નાં રોજ થયો છે. મેં બાલમંદિરથી આઠમાં ધોરણ સુધીનો અભ્યાસ મારાં ગામની સરકારી તાલુકા શાળા સઈ-દેવળીયામાં કર્યો છે. હું નાનપણથી દર ૨૬મી જાન્યુઆરી અને ૧૫મી ઓગસ્ટના શાળાના ધ્વજવંદન કાર્યક્રમમાં અચૂકપણે ભાગ લેતો. પિતા મનસુખભાઈ કાલરિયા સમાજસેવક. તેમના દ્વારા દેશપ્રેમ અને